रणदीप सुरजेवाला ने पीएम नरेंद्र मोदी से सवाल करते हुए कहा, भारतीय वायु सेना ने 126 लड़ाकू विमानों की मांग की थी, क्या मोदी सरकार ने 126 के बजाय केवल 36 राफेल एयरक्राफ्ट खरीदकर राष्ट्रीय सुरक्षा के साथ समझौता नहीं किया है? यूपीए सरकार द्वारा जारी किए गए कॉम्बैट एयरक्राफ्ट टेंडर में संपूर्ण हथियारों और ट्रांसफर ऑफ टेक्नॉलॉजी का भी जिक्र किया गया था. मोदी सरकार के सौदे में इसका कहीं जिक्र नहीं है. कांग्रेस सरकार द्वारा जारी RFP में प्रारंभिक खरीद, ट्रांसफर ऑफ टेक्नॉलॉजी, लाईसेंस्ड प्रोडक्शन आदि कई अहम बातों का साफ तौर पर जिक्र किया था, मोदी सरकार ने अपनी डील में इसे पूरी तरह से दरकिनार किया है.